En el marc dels objectius de racionalització i simplificació de l'estructura de l'Administració de la Generalitat i, concretament, en la línia prevista per l'eix 7 del Pla de reforma de l'Administració de la Generalitat de Catalunya i del seu sector públic, es va aprovar l'Acord del Govern de 3 de juny de 2014, pel qual s'encarrega al Departament de Governació i Relacions Institucionals, mitjançant la Secretaria d'Administració i Funció Pública i el Consell per a l'Impuls i l'Ordenació de la Reforma de l'Administració, el disseny, el desenvolupament, la governança i l'impuls definitiu del Pla de reforma de l'Administració de la Generalitat de Catalunya i del seu sector públic, i que té entre els seus objectius la racionalització i ordenació dels òrgans col·legiats de l'Administració de la Generalitat, s'ha dut a terme una anàlisi dels òrgans d'aquesta naturalesa actualment existents per tal de valorar l'adequació de cada un d'ells a les necessitats reals de l'organització i plantejar una optimització fonamentada en estructures més racionals des del punt de vista de la seva eficàcia i menys costoses pel que fa al seu funcionament.
Arran d'aquestes actuacions, s'ha constatat la necessitat de suprimir aquells òrgans que han esdevingut innecessaris, bé perquè ja han assolit les finalitats que li van ser atribuïdes, o bé perquè les seves funcions poden ser assumides per altres òrgans ja existents o per les estructures departamentals mateixes.
També s'atribueixen funcions a les secretaries generals dels diferents departaments i de la Secretaria d'Administració i Funció Pública del Departament de Governació i Relacions Institucionals sobre la informació relativa a aquests òrgans.
En virtut d'això, atès el que disposa la Llei 26/2010, del 3 d'agost, de règim jurídic i de procediment de les administracions públiques de Catalunya, i la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya;
A proposta de la vicepresidenta del Govern i consellera de Governació i Relacions Institucionals, i d'acord amb el Govern,
Se suprimeixen els òrgans col·legiats següents:
a) Del Departament de la Presidència:
- La Comissió Mixta de Col·laboració amb la Cambra d'Associacions de Parcel·listes de Catalunya.
- Grup de treball encarregat de la representació institucional de la Generalitat a l'exterior.
- Grup de treball encarregat de fixar les directrius i els principis d'actuació de les delegacions de la Generalitat a l'exterior.
- Comissió de Seguiment de la Publicitat Institucional.
- Comissió Assessora de les Candidatures a Cònsol de l'Esport de Catalunya.
- La Comissió de Coordinació d'Ensenyaments Artístics.
- La Comissió de Seguiment del Pla de Formació Permanent.
- Les juntes de directors de zona en l'àmbit territorial de cada servei territorial del Departament d'Ensenyament, d'educació infantil i primària.
- Les juntes de directors de zona en l'àmbit territorial de cada servei territorial del Departament d'Ensenyament, d'educació secundària obligatòria.
- Les juntes de zona de directors i directores de centres de formació de persones adultes.
- L'Equip Tècnic del Programa d'Informació sobre les Drogodependències.
- Les comissions assessores dels serveis territorials del Departament sobre horaris d'atenció al públic, serveis d'urgència, vacances i tancament temporal voluntari d'oficines de farmàcia.
- El Comitè Organitzador del dia Mundial del Donant de Sang.
- El Comitè Executiu del Comitè Organitzador del Dia Mundial del Donant de Sang.
- El Consell Assessor sobre Accidents en la Infància.
- El Grup de treball per a l'estudi de la possibilitat de l'ús compartit de les històries clíniques entre els centres assistencials de Catalunya.
- Comissió Directora del Pla de Vigilància i Control de Residus en Animals, Vegetals i Aliments a Catalunya (PRAVA).
- La Comissió de Medicina i Especialitats Relacionades.
- La Comissió de Cirurgia i Especialitats Relacionades.
- La Comissió de Pediatria i Especialitats Relacionades.
- La Comissió de Salut Bucodental.
- La Comissió de Salut Mental i Especialitats Relacionades.
- La Comissió de Ciències Bàsiques i Laboratoris Clínics.
- La Comissió d'Iconografia Diagnòstica i Radioteràpia Clínica.
- La Comissió de Salut Pública i Especialitats Relacionades.
- La Comissió de Farmàcia i de les seves Especialitats Específiques.
- La Comissió d'Infermeria i de les seves Especialitats Específiques.
- La Junta de Compres del Servei Català de la Salut.
d) Del Departament de Territori i Sostenibilitat:
- L'equip director de seguiment per a la gestió del Programa d'adequació de les activitats de la Llei 3/1998.
- La Comissió Mixta prevista a la Llei 3/1998.
- El Consell Social per al Desenvolupament Sostenible.
- La Comissió Interdepartamental per a la Implantació de la Directiva 200/60/CE, de 23 d'octubre, per la qual s'estableix un marc comunitari d'actuació en l'àmbit de la política d'aigües.
- La Comissió Gestora de l'Àrea de Rehabilitació Integrada (ARI) de Ciutat Vella de Barcelona.
- Les comissions de recerca de l'Observatori de l'Hàbitat i la Segregació Urbana.
- La Comissió de Coordinació del Programa d'Arqueologia Urbana de Catalunya.
- Els consells locals del Patrimoni Cultural de Tarragona, Lleida, Girona i Tortosa.
- La Comissió Internacional de Difusió de la Cultura Catalana.
- La Comissió Assessora del Projecte de Museu Nacional d'Història, Arqueologia i Etnologia de Catalunya.
f) Del Departament d'Agricultura, Ramaderia, Pesca, Alimentació i Medi Natural:
- El Consell Assessor de l'Escola de Capacitació Nauticopesquera de Catalunya.
- El Comitè Tècnic per a l'Aplicació de les Mesures Agroambientals a Catalunya.
- La Comissió Permanent de la Junta Consultiva de la Reserva Nacional de Caça de l'Alt Pallars-Aran.
- La Comissió Permanent de la Junta Consultiva de la Reserva Nacional de Caça de la Cerdanya.
- La Comissió Permanent de la Junta Consultiva de la Reserva Nacional de Caça del Cadí.
- La Comissió Permanent de la Junta Consultiva de la Reserva Nacional de Caça de Freser-Setcases.
g) Del Departament de Benestar Social i Família:
- La Comissió del segon Pla de coordinació de mesures interdepartamentals adreçades a les persones joves tutelades per l'Administració de la Generalitat de Catalunya en arribar a la majoria d'edat.
- La Comissió de Coordinació de Programes i Actuacions Sociosanitàries.
- La Comissió Permanent de l'Observatori Català de la Família.
- La Comissió interdepartamental per a la regulació i planificació dels espais públics de joc.
- Consell d'Equipaments Cívics de Catalunya.
- Les comissions de seguiment de l'Agència Catalana de la Joventut.
- Els Consells Assessors dels Equipaments Cívics.
- La Comissió Rectora del Pla d'Acció per a la Inclusió i la Cohesió Social a Catalunya.
h) Del Departament d'Empresa i Ocupació:
- La Comissió Executiva de l'Agència Catalana del Consum.
- La Comissió organitzadora dels actes commemoratius del centenari del naixement de Joan Coromines Vigneux.
- La Comissió Territorial de la Inspecció de Treball i Seguretat Social a Catalunya.
- Les comissions de treball del Consell Assessor de la Generalitat de Catalunya en Matèria de Comerç.
Les secretaries generals dels departaments de l'Administració de la Generalitat han de mantenir actualitzada la relació dels òrgans col·legiats que s'integrin dins del departament o dels seus organismes públics, i facilitar-la a la Secretaria d'Administració i Funció Pública del Departament de Governació i Relacions Institucionals mitjançant l'eina corporativa que es determini.
Resten derogades les disposicions següents:
En l'àmbit del Departament de la Presidència:
- Decret 160/2005, de 26 de juliol, de creació de la distinció de Cònsol de I'Esport de Catalunya.
- Article 4.2 del Decret 242/2007, de 6 de novembre, pel qual s'estableix el règim jurídic de la Comissió Assessora sobre la Publicitat Institucional.
- Ordre de 8 de novembre de 1991, per la qual es modifica l'Ordre de 28 d'octubre de 1980, de nomenament dels membres de la Comissió Tècnica a què es refereix l'article tercer del Decret 142/1980, de 8 d'agost, de regulació de la incorporació de la llengua catalana en l'educació general bàsica, el batxillerat i la formació professional.
- Articles 3.2, 11, 12 i 13 de l'Ordre EDU/16/2008, de 17 de gener, per la qual es creen les juntes de directors i directores de centres de formació de persones adultes dependents del Departament d'Educació.
- Articles 2, 3 i 4 de l'Ordre de 16 de juliol de 1991, per la qual es creen les juntes de directors dels centres docents públics d'ensenyaments primari i secundari de Catalunya, dependents del Departament d'Ensenyament.
- Decret 13/2007, de 16 de gener, pel qual s'estableix el Pla de vigilància i control de residus en animals, vegetals i aliments a Catalunya (PRAVA)
- Articles 3, 4 i 5 del Decret 85/1997, d'1 d'abril, pel qual es refonen els Decrets 242/1999, de 8 d'octubre, de creació del Consell Català d'Especialitats i de les diferents comissions d'especialitats en ciències de la salut, i el Decret 104/1992, de 28 d'abril, de modificació parcial de l'anterior, i se n'actualitza el contingut.
- Article 15 del Decret 321/1996, d'1 d'octubre, sobre horaris d'atenció al públic, serveis d'urgència, vacances i tancament temporal voluntari de les oficines de farmàcia, modificat pel Decret 270/2001, de 9 d'octubre.
- Ordre de 7 de desembre de 1984, de creació del Consell Assessor sobre Accidents en la Infància.
- Article segon de l'Ordre de 27 de desembre de 1983, per la qual s'aprova el Programa d'informació sobre les drogodependències.
- Els articles 6.3. c) i 7 del Decret 157/2010, de 2 de novembre, de reestructuració de la Secretaria d'Habitatge, creació de l'Observatori de l'Hàbitat i la Segregació Urbana i aprovació dels Estatuts de l'Agència de l'Habitatge de Catalunya.
- Punt 2 de l'apartat VIII de l'annex 1 del Decret 50/2005, de 29 de març, pel qual es desplega la Llei 4/2004, d'1 de juliol, reguladora del procés d'adequació de les activitats existents en la Llei 3/1998, de 27 de febrer, i de modificació del Decret 220/2001, de gestió de les dejeccions ramaderes.
- Articles 1, 2, 3 i 4 del Decret 361/2004, de 24 d'agost, de creació del Consell Social per al Desenvolupament Sostenible, i de modificació del Consell Assessor per al Desenvolupament Sostenible de Catalunya.
- Article 5 del Decret 317/1986, de 13 d'octubre, sobre delimitació d'Àrea de Rehabilitació Integrada de Ciutat Vella de Barcelona.
- Ordre de 21 de maig de 1998, de creació de la Comissió Mixta que preveu la Llei 3/1998.
- Ordre d'11 de gener de 1990, de modificació de l'Ordre de 30 de març de 1987 sobre creació de la Comissió Gestora de l'Àrea de Rehabilitació Integrada de Ciutat Vella de Barcelona.
- Ordre de 30 de març de 1987 sobre la creació de la Comissió Gestora de l'Àrea de Rehabilitació Integrada de Ciutat Vella de Barcelona.
En l'àmbit del Departament de Cultura:
- Decret 348/2006, de 19 de setembre, dels consells locals del patrimoni cultural.
- Ordre CMC/495/2008, de 12 de novembre, de la Comissió Assessora del Projecte de Museu Nacional d'Història, Arqueologia i Etnologia de Catalunya.
- Ordre de 4 de gener de 1988 relativa a la Comissió Internacional de Difusió de la Cultura Catalana.
- Article 2.3 de l'Ordre de 28 de novembre de 1989, per la qual s'estableix el Programa d'arqueologia urbana.
- Article 6 del Decret 120/1997, de 13 de maig, pel qual es reestructura l'Escola de Capacitació Nauticopesquera de Catalunya.
- Article tercer del Decret 185/1985, de 20 de juny, pel qual es modifica la constitució de les Juntes Consultives de les Reserves Nacionals de Caça.
En l'àmbit del Departament de Benestar Social i Família:
- Decret 24/2010, de 23 de febrer, de la Comissió Rectora del Pla d'acció per a la inclusió i la cohesió social a Catalunya.
- Decret 274/2007, 18 de desembre, de creació de l'Observatori Català del Civisme.
- Decret 93/2007, de 17 d'abril, pel qual s'estableixen la composició, les funcions i el funcionament dels consells assessors dels equipaments cívics.
- Decret 185/2003, d'1 d'agost, de creació de la Comissió del segon Pla de coordinació de mesures interdepartamentals adreçades a les persones joves tutelades per l'Administració de la Generalitat en arribar a la majoria d'edat.
- Decret 142/2003, de 10 de juny, pel qual es crea la Comissió interdepartamental per a la regulació i planificació dels espais públics de joc.
- Decret 202/1989, de 17 de juliol, de creació de la Comissió de coordinació de programes i actuacions sociosanitàries del Departament de Sanitat i Seguretat Social i del Departament de Benestar Social.
- Els articles 1.2, 8, 9, 10 i 11 del Decret 174/2010, de 23 de novembre, pel qual es crea la Xarxa d'equipaments cívics de Catalunya (Xecat) i es constitueix el Consell d'Equipaments Cívics de Catalunya.
- Article 17 del Decret 129/2007, de 5 de juny, pel qual s'aproven els Estatuts de l'Agència Catalana de la Joventut.
- Article 3.4.3 del Decret 347/2004, de 20 de juliol, de modificació de la Comissió Interdepartamental de Suport a la Família i de l'Observatori Català de la Família.
- Article 6 del Decret 178/1989, de 3 de juliol, de creació del Consell Assessor de la Generalitat de Catalunya en Matèria de Comerç.
Resten sense efecte els acords del Govern i les resolucions següents:
- Resolució de 19 d'abril de 1995, per la qual es constitueix la Comissió de Seguiment del Pla de Formació Permanent.
- Resolució de 25 de maig de 1993, de creació de la Comissió de Coordinació d'Ensenyaments Artístics.
- Acord GOV/44/2010, de 23 de març, per a l'organització i difusió de les activitats que es realitzaran per a la celebració l'any 2010 del Dia Mundial del Donant de Sang a Barcelona i la creació del seu Comitè d'Honor i Comitè Organitzador.
- Resolució de 18 de juliol de 2001, per la qual es crea un grup de treball per a l'estudi de la possibilitat de l'ús compartit de les històries clíniques entre els centres assistencials de Catalunya.
- Article 3.3 del Reglament de contractació del Servei Català de la Salut, fet públic per la Resolució de 17 de maig de 1993.
- Acord de 31 de maig de 2005, del Govern de la Generalitat, de creació de la Comissió interdepartamental per a la implementació de la Directiva 2000/60/CE, de 23 d'octubre, per la qual s'estableix un marc comunitari d'actuació en l'àmbit de la política d'aigües, fet públic mitjançant la Resolució MAH/1798/2005, de 6 de juny.
- Resolució de 26 d'octubre de 2001, per la qual es modifica la composició del Comitè Tècnic per a l'Aplicació de les Mesures Agroambientals a Catalunya.
- Resolució d'1 de març de 2001, de creació del Comitè Tècnic per a l'Aplicació de les Mesures Agroambientals a Catalunya.
- Acord del Govern de 22 de febrer de 2005 relatiu a la Comissió Organitzadora dels actes commemoratius del centenari del naixement de Joan Coromines Vigneux.
- Resolució ECF/500/2007, de 14 de febrer, de creació de la Comissió executiva i de delegació de competències del Consell de Direcció de l'Agència Catalana del Consum.
Igualment, resten derogades totes les disposicions de rang igual o inferior que s'oposin o contradiguin el que preveu aquest Decret.
El Departament d'Ensenyament adequarà la normativa que regula la Junta Central de Directors i les juntes territorials de directors a la supressió de les juntes de zona de directors.
Mentre no es produeixi aquesta adequació, la designació dels representants dels directors en les juntes territorials de directors es continuarà duent a terme pels directors dels centres agrupats d'acord amb les actuals zones territorials.
Modificació del Decret 347/2004, de 20 de juliol, de modificació de la Comissió Interdepartamental de Suport a la Família i de l'Observatori Català de la Família.
Es modifica l'article 3.4 del Decret 347/2004, de 20 de juliol, de modificació de la Comissió Interdepartamental de Suport a la Família i de l'Observatori Català de la Família queda redactat de la manera següent:
3.4.1 L'Observatori Català de la Família actua en ple.
3.4.2 El Ple està integrat per tots els membres de la vocalia esmentats en l'article 3.2.
El Ple es reuneix, com a mínim, dues vegades a l'any en convocatòria ordinària i en convocatòries extraordinàries tantes vegades com ho sol·liciti una quarta part de les persones que en formen part o quan la presidència de l'Observatori Català de la Família ho consideri necessari.
3.4.3 El Ple també coordina les reunions i tasques dels grups de treball esmentats en l'apartat 3.4.4 d'aquest article.
3.4.4 El Ple pot acordar la creació de grups de treball per a l'estudi de qüestions concretes relacionades amb les funcions que s'han de desenvolupar.
Els grups de treball estan formats per aquelles persones expertes en la matèria per tractar que el ple determini."
Modificació del Decret 174/2010, de 23 de novembre, pel qual es crea la Xarxa d'equipaments cívics de Catalunya (Xecat) i es constitueix el Consell d'Equipaments Cívics de Catalunya.
Es modifica l'article 5.3 del Decret 174/2010, de 23 de novembre, pel qual es crea la Xarxa d'equipaments cívics de Catalunya (Xecat) i es constitueix el Consell d'Equipaments Cívics de Catalunya, que queda redactat de la manera següent:
Els equipaments adherits a la xarxa han de disposar, com a mínim, de l'equipament tecnològic que s'indica en l'annex 2 del Decret, i complir els estàndards de qualitat que s'estableixin.
També han de disposar d'uns espais adequats per al desenvolupament de les seves activitats que garanteixin la seguretat de les persones usuàries i les característiques qualitatives que es determinin."
Modificació del Decret 42/2008, de 4 de març, pel qual es regula la coordinació executiva de l'acció exterior del Govern de la Generalitat.
Es modifica l'article 7 del Decret 42/2008, de 4 de març, pel qual es regula la coordinació executiva de l'acció exterior del Govern de la Generalitat, que queda redactat de la manera següent:
El Comitè de seguiment estarà format pels membres següents:
a) El/la vicepresident/a del Govern, que n'exercirà la presidència.
b) La persona titular de la Secretaria d'Afers Exteriors, que n'exercirà la vicepresidència primera i substituirà el president/a en cas d'absència.
c) La persona titular de la Direcció General de Relacions Internacionals, que exercirà la vicepresidència segona i substituirà el president/a i la del vicepresident/a primer/a en les seves absències.
d) Una persona designada per la persona titular del Departament de la Presidència.
e) Una persona per cadascun dels òrgans i entitats als quals fa referència l'article 3.1, designada per la persona titular del departament d'adscripció.
f) Una persona per cadascun dels consorcis, fundacions i empreses als quals fa referència l'article 4.1, designada per la persona titular del departament amb el qual l'entitat es relacioni, entre els representants de la Generalitat en els òrgans rectors o de govern d'aquesta.
g) Els delegats/ades del Govern de la Generalitat a l'exterior.
En cas que els delegats/ades no puguin assistir a les reunions del Comitè, la persona titular de la Secretaria d'Afers Exteriors els representarà i els informarà prèviament de l'ordre del dia de les reunions per tal que puguin enviar les seves propostes i/o observacions.
Amb els efectes del que determinen els punts e) i f), el president/a del Comitè identificarà els òrgans i les entitats als quals fan referència els articles 3.1 i 4.1, i ho comunicarà a les persones titulars dels departaments afectats i al del Departament de la Presidència.
Els membres designats del Comitè han de tenir rang de secretari/ària general, director/a general o equivalent.
Actuarà com a secretari/ària del Comitè, sense vot, una persona de la Secretaria d'Afers Exteriors designada pel president/a d'aquest òrgan.
La Secretaria d'Afers Exteriors farà pública la composició del Comitè de Seguiment i vetllarà perquè la informació estigui actualitzada en tot moment.
Amb aquest efecte, els departaments hauran de comunicar qualsevol canvi en l'organització, la denominació i els representants dels òrgans esmentats en els articles 3.1 i 4.1.
El Comitè de Seguiment es reunirà periòdicament a proposta de la persona que n'exerceixi la presidència o a proposta d'una tercera part del seus membres.
La presidència podrà convocar reunions amb la totalitat dels membres o bé reunions de treball per tractar temes específics, en les quals només assistirà una part dels membres.
El Comitè de Seguiment es reunirà en plenari, com a mínim, una vegada l'any.
Així mateix, per acord del Comitè, es podran crear grups de treball."
Aquest Decret entra en vigor el dia següent de la publicació en el Diari Oficial de la Generalitat de Catalunya.
Barcelona, 16 de desembre de 2014
Vicepresidenta del Govern i consellera de Governació i Relacions Institucionals